எதிரொளிப்பு
[[படிமம்:Canary Wharf.jpg|thumb|நீரிலும், கண்ணாடியிலும் ஏற்படும் ஒளித் தெறிப்பு]]
 '''எதிரொளிப்பு''' அல்லது '''ஒளித்தெறிப்பு''' அல்லது '''ஒளித்திருப்பம்''' (''Reflection'') என்பது [[ஒளி]]க்கதிரானது சென்று ஒரு பொருளில் பட்டு எதிர்வது ஆகும்.
 
 நாம் [[கண்ணாடி]]யில் பார்க்கும் பொழுது நம் முகம் நமக்கு எவ்வாறு தெரிகின்றது? இருட்டான ஓர் அறையிலே கண்ணாடியில் நம் முகம் தெரியுமா? ஏன் தெரியவில்லை? வெளிச்சமான ஓரிடத்தில் நாம் கண்ணாடி முன்னர் நின்றால், நம் முகத்தில் ஒளிக்கதிர்கள் பட்டு எதிருவுற்று பின்னர் அவ்வொளி [[அலை]]கள் சென்று கண்ணாடியில் பட்டு கண்ணாடியால் எதிர்வுற்று நம் கண்களில் வந்து சேர்வதால் நாமே நம் முகத்தைப் பார்க்க இயலுகின்றது. இப்படி கண்ணாடியிலும், பிற பொருள்களிலும் ஒளி பட்டு எதிர்வது (தெறிப்பது) ஒளியெதிர்வாகும்.&lt;ref&gt;{{cite book |last=Lekner |first=John |title=Theory of Reflection, of Electromagnetic and Particle Waves |publisher=Springer |year=1987 |isbn=9789024734184}}&lt;/ref&gt;&lt;ref&gt;{{cite journal|title= Virtual mirrors |url= https://archive.org/details/sim_physics-teacher_1982-05_20_5/page/278 |journal= Physics Teacher|volume=20|page=278|year=1982| author= M. Iona |bibcode = 1982PhTea..20..278G |doi = 10.1119/1.2341067|issue= 5 }}&lt;/ref&gt;&lt;ref&gt;{{cite journal|title= Output irradiance of tapered lightpipes |journal=JOSA A|volume=27|issue=9|year=2010|url=http://fisica.uaz.edu.mx/~imoreno/Publicaciones/JOSA2010.pdf|doi=10.1364/JOSAA.27.001985| author=I. Moreno|pages=1985–1993|bibcode = 2010JOSAA..27.1985M|pmid=20808406 |s2cid=5844431 }}&lt;/ref&gt;
 
 ஒலியியலில், இதனை [[எதிரொலிப்பு]] என்பார்கள். எதிரொலிப்பு உருவாக்கும் ஒலிக்கு [[எதிரொலி]] (echo) என்று பெயர். இதனை [[ஒலி மாற்றுணரி]]யில் பயன்படுத்துகின்றனர். [[நிலவியல்|நிலவியலில்]] , [[நிலநடுக்க அலை]]களைப் பற்றிய பாடங்களில் இது முக்கியமானவை . நீர்நிலைகளில் உள்ள [[மேற்பரப்பு அலை]]களில் '''எதிரொலிப்பு (எதிரொளிப்பு)''' கண்டறியப்படுகிறது . [[கட்புலனாகும் நிறமாலை|காண்புறு ஒளி]]க்கிடையில் , பல வகையான மின்காந்த அலைகள் காணப்படுகின்றன . உயர் அதிர்வெண்ணும் , [[அதி உயர் அதிர்வெண்]]களின் எதிரொளிப்புகள் [[வானொலி]] சேவையிலும் , [[ரேடார்|ரேடாரிலும்]] முக்கியமானவையாகும் . ஏன் [[காமா கதிர்]]களும் , [[ஊடுகதிர் அலை]]களும் சில கோணங்களில் தனிரக கண்ணாடிகளில் எதிரொளிக்கப்படுகிறது.
 
 == ஒளியின் தெறிப்பு ==
 [[படிமம்:Reflection angles.svg|thumb|PO - படுகதிர்; OQ - தெறிகதிர்]]
 
 இவ்வொளி எதிர்வுகளை நன்றாக ஆய்ந்து பல உண்மைகளை நிறுவியிருக்கிறார்கள். இதில் [[சிநெல்]] (Snell) என்பாரின் [[சிநெல்லின் விதிகள்|விதிகள்]] எளிதாக அறியவல்லவை. ஒளி எதிரக்கூடிய ஒரு சமதளத்தில் ஒளியானது அச்சம தளத்தின் [[செங்குத்து]]க் கோட்டுக்கு ஒரு குறிப்பிட்ட
 கோணத்திலே சென்று மோதினால், எதிர்ந்து செல்லும் ஒளியும் அதே கோணத்தில் அச்செங்குத்துக்கு கோட்டிலிருந்து விலகி எதிர்த் திசையில் செல்லும். இதனை படத்தின் உதவியால் எளிதாக உணர்ந்து கொள்ளலாம்.
 
 படத்தில், ஒளிக்கதிர் PO நிலைக்குத்துக் [[கண்ணாடி]]யொன்றை O என்ற புள்ளியில் மோதி, OQ என்ற காதிராகத் தெறிக்கிறது. கண்ணாடியின் தளத்துக்குச் செங்குத்தாக O என்ற புள்ளியில் இருந்து ஒரு நேர்கோட்டை வரைந்தால் ''[[படுகோணம்]]'' θi, ''தெறிகோணம்'' θr ஆகியவற்றைக் கணக்கிடலாம். தெறிப்பு விதியின் படி, θi = θr, அதாவது, [[படுகோணம்]] தெறிகோணத்துக்குச் சமனாக இருக்கும்.
 
 == கண்ணாடி எதிர்வு விதிகள் ==
 [[படிமம்:Plankton creates sea foam 2.jpg|thumb|right| வளைந்த கடல் நுரையில் தெரியும் [[கண்ணாடி எதிரொளிப்பு]] ]] 
 எதிரொளிக்கும் மேற்பரப்பு வழமையாக அல்லது [[கண்ணாடி]] போன்று இருந்தால் , அந்த ஒளியின் எதிரொளிப்பை ஒழுங்கான எதிரொளிப்பு அல்லது [[கண்ணாடி எதிரொளிப்பு]] (Specular reflection)என்று கூறுவர் .
 
 அவ்வொளி எதிர்வு விதிகள் பின் வருமாறு :
 
 1. எதிர்வு பரப்பில் உள்ள ஒளிப்படு புள்ளிக்கு செங்குத்தும் , படுகின்ற கதிரும் , எதிர்கின்ற கதிரும் ஒரே தளத்தில் இருக்கும் .&lt;br /&gt;
 2. எதிர்வு பரப்பின் செங்குத்துக்கும் படுகின்ற கதிருக்கும் உள்ள [[கோணம்|கோணமும்]] , அச்செங்குத்துக்கும் எதிர்கின்ற கதிருக்கும் உள்ள [[கோணம்|கோணமும்]] சமம் ஆகும் .&lt;br /&gt;
 3. ஒளியின் பாதைகள் மீளக்கூடியவை (reversible).
 
 == பிற வகை எதிரொளிப்பு ==
 
 ==== பரவல் எதிரொளிப்பு ====
 
 ஒளி ஒரு சமதளமற்ற பகுதியில் மோதும் பொழுது , அந்த தளத்தில் உள்ள நுண்ணிய மேடுகளினால் ஒளி பல திசைகளில் தெறித்து ஓடும் . இவ்வகையான எதிரொளிப்பை [[பரவல் எதிரொளிப்பு]] அல்லது ஒளிச் சிதறல் என்று கூறலாம். இவ்வாறு , எந்த ஒளிபிம்பமும் தானாக உருவாகுவது இல்லை . மேலாக அவை ஒவ்வொரு பொருளும் எதிரொளிக்கின்றது அல்லது பிரதிபலிக்கின்றது . ஒளியின் உருவமானது அவை எதிரொளிக்கும் மேற்பரப்பை சார்ந்ததாகும் . ஒரு பொதுவான [[பரவல் எதிரொளிப்பு]] உதாரணம் என்னவென்றால் அது [[லம்பெர்தியர் எதிரொளிப்பு]] (Lambertian reflectance) ஆகும் . லம்பெர்தியர் எதிரொளிப்பு என்றால் ஒரு ஒளியானது ஒரே ஒளியூட்டத்திலோ அல்லது ஒரே கதிரலையிலோ பல திசைகளில் தெறித்து ஓடுவதாகும் ; இதனை லம்பெர்தியர் [[கோசைன் (முக்கோணவியல்)|கோசைன்]] விதியில் விவரிக்கப்பட்டுள்ளது .படுகோணமும் மீள் கோணமும் சமம், படுதானம், மீள்தானம், படுதானத்தில் இருந்து வரையப்படும் லம்பம் ஆகியவை ஒரு நேர்கோட்டில் அமையும்.
 
 ==== நொதுமி தெறிப்பு ====
 
 [[நொதுமி]]கள் தெறிக்கும் பொருட்களை [[அணுகுண்டு|அணுகுண்டிலும்]] , [[அணுக்கரு உலை]]யிலும் பயன்படுத்துகின்றனர் . ஒரு பொருளுக்குள்ளேயே அணுவின் [[நொதுமி]]கள் தெறிப்பதை இயற்பியலிலும் , உயிரியலிலும் , அதன் அக அமைப்புகளை விளக்குவதற்கு பயன்படுத்துவர் .
 
 ==== எதிரொலிப்பு ====
 ஒரு தட்டையான மேற்பரப்பில் நீளவாக்கில் ஒளியானது மோதுகையில் , ஒளியின் அலையகலத்தை விட அதிக எதிரொலிப் பரப்பு அளவு அடையுமாறு சீராக ஒலி எதிரொலிக்கிறது . கேட்கக்கூடிய ஒலியானது மிகவும் பரந்த [[அதிர்வெண்]] வீச்சை கொண்டனவாகும் என்பதை கவனிக்க வேண்டும் ஆகையால் அவை பரந்த அலையகலங்களையும் கொண்டனவை ஆகும் .
 
 ==== நிலநடுக்க எதிரலைகள் ====
 
 [[நிலநடுக்க எதிரலைகள்]] [[நிலநடுக்கம்]] அல்லது நிலவெடிப்புகள் போன்ற வேறு சில ஆதாயங்கள் அனைத்தும் [[பூமி]]யின் அடுக்குகளின் எதிரலைகள் ஆகும் . இது போன்று நிலநடுக்கத்தினால் ஏற்படும் அலைகளின் எதிர்வுகளை பற்றி படிப்பதினால் நில அதிர்வு ஆய்வாளர்கள் பூமியின் அடுக்கு அமைப்பினை விவரிக்க உதவுகின்றது . ஆழமான எதிரலைகள் நில அதிர்வு ஆய்வினில் [[புவியோடு|புவியோடினை ( Earth Crust )]] பற்றி அறிவதற்கு பயன்படுகின்றது . மேலும் இவை [[பெட்ரோலியம்]] மற்றும் [[இயற்கை வாயு]] இருப்பினை அறிய உதவுகிறது .
 
 == இவற்றையும் பார்க்கவும் ==
 * [[ஒளி முறிவு]]
 * [[ஒளியிழை]]
 
 ==மேற்கோள்கள்==
 {{reflist}}
 
 ==வெளி இணைப்புகள்==
 {{Commons|Reflection|எதிரொளிப்பு}}
 *[http://www.acoustics.salford.ac.uk/feschools/waves/reflect.htm Acoustic reflection] {{Webarchive|url=https://web.archive.org/web/20190104033155/http://www.acoustics.salford.ac.uk/feschools/waves/reflect.htm |date=2019-01-04 }}
 *[http://qed.wikina.org/reflection/ Animations demonstrating optical reflection] by QED
 *[http://amrita.olabs.co.in/?sub=1&amp;brch=1&amp;sim=1&amp;cnt=1&amp;id=0 Simulation on Laws of Reflection of Sound] By Amrita University
 {{Authority control}}
 
 [[பகுப்பு:இயற்பியல் தோற்றப்பாடுகள்]]
 [[பகுப்பு:வடிவ ஒளியியல்]]
 [[பகுப்பு:அலை ஒளியியல்]]
 [[பகுப்பு:ஒலியியல்]]